בודה/גלימט

מועדון כדורגל בודה/גלימט (בנורווגית: Fotballklubben Bodø/Glimt) הוא מועדון כדורגל מהעיר בודה  שבנורווגיה. המועדון עלה לליגת העל הנורווגית בסוף עונת 2013 לאחר ארבע עונות ברציפות בליגה השנייה בנורווגיה.

המועדון זכה בשני גביעים והגיע לגמר הגביע הנורווגי חמש פעמים נוספות. לרשות המועדון ארבע זכיות באליפות (2020, 2021, 2023, 2024).

באוגוסט 2025 העפיל המועדון לליגת האלופות לראשונה בתולדותיו.

היסטוריה
המועדון נוסד בשנת 1916. עד שנת 1937 היו ליגות אזוריות בנורווגיה ולא הייתה ליגה ארצית. המועדון שיחק בליגה האזורית של האזור הצפוני של נורווגיה. לאחר שנת 1937 המועדון שיחק בליגות הנמוכות בנורווגיה. עד שנת 1963 הקבוצות מהאזור הצפוני לא אושרו להשתתף במשחקי גביע ועד שנת 1972 הקבוצות מהאזור הצפוני לא אושרו להשתתף בליגת העל של נורווגיה בגלל רמתן הנמוכה ביחס לקבוצות מהאזור הדרומי של נורווגיה.

בשנת 1975 זכה לראשונה בגביע הנורווגי ובעונת 1976/1977 שיחק לראשונה במפעלים האירופאיים במסגרת גביע אירופה למחזיקות גביע. בסיבוב הראשון הפסיד לקבוצת נאפולי מאיטליה והודח מהטורניר. בשנת 1977 הגיע לגמר הגביע הנורווגי והפסיד לקבוצת לילסטרום. בעונת 1978/1979 שיחק בפעם השנייה בגביע אירופה למחזיקות גביע. בסיבוב הראשון ניצח את קבוצת יוניון לוקסמבורג ובשמינית הגמר הפסיד לקבוצת אינטר מילאנו והודח מהטורניר.

המועדון הצטרף לראשונה לליגת העל של נורווגיה בעונת 1977 ושיחק ארבע עונות ברציפות בליגת העל עד עונת 1980 שבסיומה ירד לליגה השנייה בנורווגיה. מעונת 1980 ועד עונת 1992 שיחק לסירוגין בליגה השנייה ובליגה השלישית בנורווגיה. בסוף עונת 1992 חזר לליגת העל אחרי 12 שנה. המועדון שיחק בליגת העל הנורווגית מעונת 1993 ועד עונת 2005 שבסיומה ירד לליגה השנייה.

בשנת 1993 זכה בפעם השנייה בגביע הנורווגי ובעונת 1994/1995 שיחק בפעם השלישית בגביע אירופה למחזיקות גביע. בסיבוב הראשון ניצח את קבוצת אולימפיה ריגה מלטביה. בסיבוב הראשון הפסיד לקבוצת סמפדוריה והודח מהטורניר. בעונת 1995 סיים את הליגה במקום השלישי ושיחק בפעם הראשונה בגביע אופ"א בעונת 1996/1997. בסיבוב המוקדמות השני ניצח את קבוצת בית"ר ירושלים ובסיבוב הראשון הפסיד לקבוצת טרבזונספור מטורקיה והודח מהטורניר.

בשנת 1996 הגיע לגמר הגביע הנורווגי והפסיד לקבוצת טרומסה. בעונת 1998 סיים את הליגה במקום החמישי ושיחק בפעם השנייה בגביע אופ"א בעונת 1999/2000. בסיבוב המוקדמות ניצח את קבוצת פ.צ. ואדוץ מליכטנשטיין ובסיבוב הראשון הפסיד לקבוצת ורדר ברמן מגרמניה והודח מהטורניר.

בשנת 2003 הגיע לגמר הגביע הנורווגי והפסיד לקבוצת רוזנבורג. בעונת 2003 סיים את הליגה במקום השני ושיחק בפעם השלישית בגביע אופ"א בעונת 2004/2005. בסיבוב המוקדמות השני ניצח את קבוצת לבדיה טאלין מאסטוניה ובסיבוב הראשון הפסיד לקבוצת בשיקטש מטורקיה והודח מהטורניר.

המועדון שיחק לסירוגין בליגה השנייה ובליגת העל מעונת 2006 ועד עונת 2013 שבסיומה עלה לליגת העל של נורווגיה לאחר ארבע עונות ברציפות בליגה השנייה.

ב-23 בנובמבר 2020 זכה המועדון רשמית באליפות הראשונה בהיסטוריה (לאחר 104 שנות קיומו), חמישה מחזורים לפני סיום העונה. בעונה זו הייתה הקבוצה בלתי מנוצחת במשך 20 המשחקים הראשונים, מתוכם עשרה ניצחונות רצופים, כאשר רוב השחקנים בהרכב הם צעירים ממחלקת הנוער של המועדון, וגילו הממוצע של הסגל צעיר במיוחד (23.8 שנים בלבד). ההישג של הקבוצה שמקורה בצפון מערב נורווגיה, הפך אותה גם לאלופת הכדורגל המתועדת הצפונית ביותר בכדורגל העולמי (אחרי שבשיא הקודם החזיקה KA אוקריירי מליגת העל האיסלנדית שזכתה באליפות המדינה ב-1989). שנה לאחר מכן, זכה באליפות שנייה רצופה.

הקבוצה העפילה לשלב הבתים בליגה האזורית בעונת 2021/2022 והשיגה תוצאה היסטורית בדמות ניצחון 1–6 על רומא. הייתה זו התבוסה הגדולה ביותר של רומא בתחרויות אירופיות מאז שהפסידה 1–6 לברצלונה בשלב הבתים של ליגת האלופות בעונת 2015/2016, וההפסד הגדול ביותר שלה בכל טורניר שהוא לא ליגת האלופות. משחק החוץ שבועיים לאחר מכן בסטאדיו אולימפיקו הסתיים ב-2-2. אחרי שניצחה את משחק הבית שלה מול צסק"א סופיה והשיגה תיקו במשחק החוץ מול זוריה לוהנסק, גלימט סיימה במקום השני בשלב הבתים (ללא הפסד), והעפילה לשלב הבא. בשלב הנוקאאוט, גלימט ניצחה את סלטיק גם בבית וגם בחוץ ועברה שלב נוסף. לאחר מכן פגשה את א.ז. אלקמאר בשמינית הגמר, גברה גם עליה בתוצאה 3–4 בסיכום שני המשחקים, והעפילה לרבע גמר המפעל. ברבע הגמר פגשה שוב את רומא איתה כבר הייתה בשלב הבתים, וניצחה אותה במשחק הראשון 1–2, אך במשחק השני הובסה 0–4 והודחה מהמפעל.

סגל השחקנים
נכון ל-3 בספטמבר 2025

 (קפטן)

 (בהשאלה ממיטיולן)

 תוצאות במסגרת האירופית 
בכל התוצאות (בית וחוץ) מספר השערים של בודה מוצג ראשון.
עונהתחרותשלבמועדוןביתחוץתוצאה1976/1977גביע אירופה למחזיקות גביעסיבוב ראשון נאפולי0–10–20–31978/1979גביע אירופה למחזיקות גביעסיבוב ראשון אוניון לוקסמבורג4–10–14–2סיבוב שני אינטר מילאנו0–50–21–71994/1995גביע אירופה למחזיקות גביעסיבוב המוקדמות אולימפיה ריגה6–00–06–0סיבוב ראשון סמפדוריה3–20–23–41996/1997גביע אופ"אסיבוב המוקדמות בית"ר ירושלים2–15–17–2סיבוב ראשון טרבזונספור1–21–42–51999/2000גביע אופ"אסיבוב המוקדמות ואדוץ1–02–13–1סיבוב ראשון ורדר ברמן0–51–11–62004/2005גביע אופ"אשלב המוקדמות השני לבדיה טאלין2–11–23–3 (8–7 פ)סיבוב ראשון בשיקטש1–10–11–22020/2021הליגה האירופיתשלב המוקדמות הראשון ז'לגיריס קובנה6–1—6–1שלב המוקדמות השני ז'לגיריס וילנה3–1—3–1שלב המוקדמות השלישי מילאן—2–32–32021/2022ליגת האלופותשלב המוקדמות הראשון לגיה ורשה2–30–22–5הקונפרנס ליגשלב המוקדמות השני וואלור3–03–06–0שלב המוקדמות השלישי פרישטינה2–01–23–2שלב הפלייאוף ז'לגיריס וילנה1–02–23–2שלב הבתים- בית ג' רומא6–12–22/4 זוריה לוהנסק3–11–1 צסק"א סופיה2–00–0שלב הנוקאאוט הראשוני סלטיק2–03–15–1שמינית הגמר א.ז. אלקמאר2–12–2 (ה)4–3רבע הגמר רומא2–10–42–52022/2023ליגת האלופותשלב המוקדמות הראשון קלאקסוויק3–01–34–3שלב המוקדמות השני לינפילד8–00–18–1שלב המוקדמות השלישי ז'לגיריס וילנה5–01–16–1שלב הפלייאוף דינמו זאגרב1–01–4 (ה)2–4הליגה האירופיתשלב הבתים- בית א' ארסנל0–10–33/4 פ.ס.וו. איינדהובן1–21–1 פ.צ. ציריך2–11–2הקונפרנס ליגשלב הנוקאאוט הראשוני לך פוזנן0–00–10–12023/2024הקונפרנס ליגשלב המוקדמות השני בוהמיאנס 19053–04–27–2שלב המוקדמות השלישי פיוניק ירוואן3–03–06–0שלב הפלייאוף שפשי3–2 (ה)2–25–4שלב הבתים- בית ד' קלאב ברוז'0–11–32/4 בשיקטש3–12–1 לוגאנו5–20–0שלב הנוקאאוט הראשוני אייאקס1–2 (ה)2–23–42024/2025ליגת האלופותשלב המוקדמות השני ר.פ.ס.4–03–17–1שלב המוקדמות השלישי יגילוניה ביאליסטוק4–11–05–1שלב הפלייאוף הכוכב האדום בלגרד2–10–22–3הליגה האירופיתשלב הליגה פורטו3–2—9/36 סן ז'ילואז—0–0 בראגה—2–1 קרבאך1–2— מנצ'סטר יונייטד—2–3 בשיקטש2–1— מכבי תל אביב3–1— ניס—1–1שלב הנוקאאוט הראשוני טוונטה5–2 (ה)1–26–4שמינית הגמר אולימפיאקוס3–01–24–2רבע הגמר לאציו2–01–3 (ה)3–3 (3–2 פ)חצי הגמר טוטנהאם הוטספר0–21–31–52025/2026ליגת האלופותשלב הפלייאוף שטורם גראץ5–01–26–2שלב הליגה סלביה פראג— טוטנהאם הוטספר— גלאטסראיי— מונקו— יובנטוס— בורוסיה דורטמונד— מנצ'סטר סיטי— אתלטיקו מדריד—

תארים
 הגביע הנורווגי: (2)
 (1975, 1993)
אליפות נורווגיה: (4)
(2020, 2021, 2023, 2024)

שחקנים בולטים

קישורים חיצוניים






 הערות שוליים 

קטגוריה:קבוצות כדורגל נורווגיות
קטגוריה:קבוצות כדורגל שהוקמו ב-1916